open-index/open-wikipedia-markdown huggingface dataset:
Levaniškiai (Anykščiai)

**Levaniškiai** (arba ***Levaniškis***) – kaimas Anykščių rajono savivaldybėje, 6 km į pietryčius nuo Raguvos, prie kelio  ir atšakos į Taujėnus. Seniūnaitijos centras. Yra Pauliaus Glemžos parkas, parduotuvė, partizanų kapai. Per kaimą teka Nevėžis. Netoli kaimo stūkso Levaniškių piliakalnis.

## Istorija

1,5 km į šiaurės rytus nuo kaimo stūkso Piliakalnio kaimo arba Levaniškių piliakalnis. Senieji Levaniškiai žinomi nuo XIX a. pradžios. Šiame kaime 1863 m. Zigmo Sierakausko sukilėlių rinktinės batalionas, vadovaujamas Dominyko Felicijono Maleckio (1841–1863 m.), kovėsi su Rusijos imperijos kariuomenės daliniu, mūšį pralaimėjo, žuvo 7 sukilėliai, o bataliono vadas suimtas ir 1863 m. gruodį Ukmergėje pakartas. 1923 m. Senųjų Levaniškių kaime buvo 34 sodybos, 186 gyventojai. 1931 m. kaimas išskirstytas į vienkiemius, tuomet turėjo 363,88 ha žemės, buvo apie 40 sodybų. 1932 m. pastatytas pastovus, gelžbetoninis Levaniškių Liepų gatvės tiltas.

Naujieji Levaniškiai kūrėsi XIX a. pabaigoje buvusio dvaro vietoje, kai 1891 m. dvaro žemė parduota valstiečiams. 1923 m. Naujųjų Levaniškių kaime buvo 29 sodybos ir 169 gyventojai. 1931 m. kaimas išskirstytas į vienkiemius, tuomet turėjo 600,38 ha žemės. Kaime veikė grietinės nugriebimo punktas, parduotuvė. 1949 m. Senieji ir Naujieji Levaniškiai įjungti į Levaniškio kolūkį, kuris veikė iki 1991 m., buvo kolūkio centrinė gyvenvietė.

1919 m. Senuosiuose Levaniškiuose įkurta Levaniškių pradžios mokykla, kuri iki 1940 m. dirbo nuomojamose patalpose. 1939–1940 m. mokykloje veikė I–IV skyriai, kuriuose mokėsi 78 vaikai, mokytoju dirbo Kajetonas Juzėnas. Iki 1953 m. ji veikė kaip pradžios mokykla, vėliau septynmetė ir aštuonmetė, nuo 1969 m. – vėl tik pradžios mokykla, Traupio pagrindinės mokyklos Levaniškių pradinio ugdymo skyrius, 2009 m. uždarytas ir jis.

1968–1974 m. Levaniškių kaimo pietinėje dalyje, Nevėžio dešiniojoje pakrantėje, pasodintas parkas, užimantis apie 6 ha plotą. Jį sodino ir prižiūrėjo pedagogas ir gamtininkas Paulius Glemža (1921–2002 m.). Parke auga ąžuolai, liepos ir kitų vietinių rūšių medžiai ir krūmai, taip pat retesni medžiai: balzaminis kėnis, serbinė eglė, glaustašakis skroblas, Mako ieva, pilkasis riešutmedis, berlyninė tuopa – iš viso 65 rūšys. 2004 m. Leveniškių parkas buvo įamžintas atidengiant medžio drožėjo Arūno Šafrono stogastulpį su užrašu „Pauliaus Glemžos parkas“.

|}

## Gyventojai

## Šaltiniai

## Nuorodos
*
Invalda INVL

**AB „Invalda INVL“** –  turto valdymo bendrovė, kuri teikia privataus kapitalo bei investicinių portfelių valdymo paslaugas. Jai priklauso UAB „INVL Asset Management“.

## Istorija

„Invalda“ veiklą pradėjo 1991 m. Bendrovės akcijomis nuo 1995 m. yra prekiaujama „Nasdaq Vilnius“ biržoje.

Nuo 1991 iki 1997 m. veikė kaip investicinė akcinė bendrovė, įsteigta valstybinio turto privatizavimo laikotarpiu įgyvendinant Lietuvos Respublikos valstybinio turto pirminio privatizavimo įstatymą. 1997–2003 m. – turėjo Vertybinių popierių komisijos išduotą kontroliuojančios investicinės bendrovės licenciją.

„Invalda INVL“ 2014 metais įsigijo bendroves „MP Pension Funds Baltic“ ir „Finasta Asset Management“ Lietuvoje, o 2015 m. pradžioje bendrovę „Finasta Asset Management“ Latvijoje. Ši bendrovė Lietuvoje ir Latvijoje nuo 2015 m. kovo veiklą vykdo „INVL Asset Management“ pavadinimu.

2015 m. spalio pabaigoje grupės bendrovės „INVL Asset Management“, „MP Pension Funds Baltic“ ir „INVL fondai“ buvo sujungtos ir rinkoje toliau veikė bendrovė „INVL Asset Management“.

2015 m. gegužės mėn. pakeitė pavadinimą į AB „Invalda INVL“.

## Šaltiniai
# Jungiamos „Invalda INVL“ turto valdymo įmonės, 15min.lt 2015 05 26
# Baigta UAB „INVL Asset Management“ valdomų II pakopos pensijų fondų jungimo procedūra, Lietuvos banko informacija 2016 02 03  
# „INVL Asset Management“ sujungė pensijų fondus, vz.lt 2016 01 04
Viešoji teisė

**Viešoji teisė** () - teisės sistemos dalis; visuma teisės normų, reguliuojančių viešąjį administravimą, viešosios valdžios subjektų (ir jų institucijų) statusą, organizaciją, santvarką, subjektų tarpusavio santykius ir santykius su privatinės teisės (*ius privatum*) subjektais. 

Skirstymas į viešąją ir privatinę teisę atsidaro senovės Romoje. Šiuolaikinėje teisės teorijoje viešoji teisė atribojama pagal reguliavimo metodą, dalyką; germaniškosios teisės valstybėse paplitusi Modifikuotoji subjektų teorija (*Modifizierte Subjektstheorie*), be to yra žinoma Subordinacijos teorija (*Subordinationstheorie*).

## Požymiai
Reguliavimo metodas - imperatyvinis, būdingos imperatyvinės teisės normos. Teisinių santykių požymiai - subordinacija, pavaldumas, reguliatyvumas. Imperatyvių normų, t. y. tokių, kurios santykių dalyviams yra adresuojamos įsakmia forma, yra visoje teisės sistemoje - tiek privatinės, tiek ir viešosios teisės šakose. Viešosios teisės subjektai - viešieji juridiniai asmenys, privatūs asmenys. 

Viešieji teisiniai santykiai gali susiklostyti tarp įvairių asmenų, netgi tarp privačių. Pavyzdžiui, įgyvendinant viešojo administravimo (viešąsias)
funkcijas, jas įgalioti vykdyti yra ne tik viešosios valdžios subjektai, bet ir privatūs asmenys (Lietuvoje tokie asmenys - notaras, teismo antstolis). Tokiu atveju tarp privačių asmenų susiklosto ne privatiniai, bet subordinaciniai teisiniai santykiai, jei yra pagal atitinkamą kompetenciją yra vykdomas viešasis administravimas, valstybės pavestos funkcijos.

## Šakos
* Konstitucinė teisė
* Baudžiamoji teisė 
* Administracinė teisė 
* Tarptautinė teisė
* Supranacionalinė teisė (ES teisė)
* Transnacionalinė teisė
* Darbo teisė (santykinai ir iš dalies)
* Proceso teisė (civilinio proceso teisė, baudžiamojo proceso teisė, administracinio proceso teisė, konstitucinio proceso teisė).

## Literatūra
* Kock/Stüwe/Wolffgang/Zimmermann: *Öffentliches Recht und Europarecht*. 3. Auflage. nwb, Herne 2004, ISBN 3-482-48343-4

## Šaltiniai
Paslaptinga šalis

**Paslaptinga šalis** ( – *Užmirštas pasaulis*) – Artūro Konan Doilio 1912 m. parašytas mokslinės fantastikos romanas.

Susidomėjęs Pietų Amerikos tyrinėtojo Robert Schomburgk kelionių ataskaitomis apie milžiniškus Venesuelos džiunglėse stūksančius plokščiakalnius (vadinamuosius tepui), 1912 m. Konan Dolis parašė kūrinį „The Lost World“ (lietuvių kalba išleistą pavadinimu „Paslaptinga šalis“). Įkvėptas paslaptingos gamtos, knygoje jis sukūrė ir aprašė pasaulį, kuriame išlikę dinozaurai ir kiti priešistorės gyvūnai.

## Šaltiniai
* Knygos puslapis „Goodreads“ portale

### Išnašos
Daglasas

**Daglasas** (, ) – didžiausias Meno salos miestas, verslo, finansų, prekybos ir pramogų centras. Mieste yra įsikūrusi salos vyriausybė. 2006 m. mieste gyveno 26 218 žmonių.

## Išnašos
Newell's Old Boys

**Rosarijo „Club Atlético Newell’s Old Boys“** – Argentinos futbolo klubas iš Rosarijo miesto.

## Istorija
1903 m. lapkričio 3 d. įkurtas klubas ir pavadinta pagal klubo direktoriaus ir trenerio, anglų imigranto Izaoko Niuvelo (*Isaac Newell*) pavardę.

## Laimėjimai
;  **[[Primera División (Argentina)|Pirmasis divizionas]]: 
*  **Čempionai (6):** 1974 Metropolitano, 1987–88, 1990–91, 1992 Clausura, 2004 Apertura, 2013 Final

; [[Copa Libertadores de América]] 
*  **Čempionai (0)**: –
*  **Antroji vieta (2):** [[1988]], [[1992]] m.

== Sezonai ==
; Pastarųjų metų sezonai


== Spalvinė gama ==




== Apranga ==
; Sportinės aprangos pokyčiai.
* Namuose žaidžia tradicine apranga. 



== Garsesni žaidėjai ==
; Futbolininkai, atstovavę [[Argentinos vyrų futbolo rinktinė|Argentinos nacionalinei rinktinei]]
*  [[Gerardo Martino]], saugas (1980–1995);
*  [[Marcelo Bielsa]]
*  [[Abel Balbo]] (1987–1988)
*  [[Gabriel Batistuta]] (1988–1989)
*  [[Roberto Néstor Sensini]] 1986–1990)
*  [[Sergio Goycochea]] (1997–1998)
*  [[Diego Maradona]] (1993)
*  [[Walter Samuel]] (1996–1997)
*  [[Ariel Ortega]] (2004–2006)
*  [[Lionel Messi]] (jaunimo k.)

== Treneriai ==

<small>
*  [[Manuel Fleitas Solich]] (June 1944–45)
*  [[William Reaside]] (1947)
*  [[René Pontoni]] (1956–57)
*  [[Ángel Tulio Zof]] (1965–67), (1969)
*  [[César Luis Menotti]] (1971)
*  [[Raúl Belén|Raúl Oscar Belén]] (1973)
*  [[Juan Eulogio Urriolabeitía]] (1973)
*  [[José Yudica]] (1976–77), (1978–79)
*  [[Luis Cubilla]] (1 Jan 1980 – 31 Dec 1980)
*  [[Jorge Solari]] (1983–87)
*  [[José Yudica]] (1987–90)
*  [[Marcelo Bielsa]] (1990–1992)
*  [[Eduardo Luján Manera]] (1993)
*  [[Roque Alfaro]] (1993)
*  [[Jorge Solari]] (1993)
*  [[Mario Zanabria]] (1996–1997)
*  [[Mirko Jozić]] (1998)
*  [[Ricardo Dabrowski]] (1998)
*  [[Andrés Rebottaro]] (1999–00)
*  [[Juan Manuel Llop]] (2001–2002)
*  [[Julio Alberto Zamora]] (2002)
*  [[Héctor Veira]] (2002–04)
*  [[Américo Gallego]] (2004)
*  [[Juvenal Olmos]] (2005)
*  [[Nery Pumpido]] (2005–2006)
*  Pablo Marini (2007)
*  [[Ricardo Caruso Lombardi|R. Caruso Lombardi]] (2007–2008)
*  [[Fernando Gamboa]] (2008–2009)
*  [[Roberto Sensini]] (2009–2011)
*  [[Javier Torrente]] (2011)
*  [[Diego Cagna]] (2011)
*  [[Gerardo Martino]] (2011–2013)
*  Alfredo Berti (2013–2014)
*  [[Ricardo Lunari]] (2014)
*  [[Américo Gallego]] (2014–2015)
*  [[Lucas Bernardi]] (2015–2016)
*  [[Diego Mario Francisco Osella|Diego Osella]] (2016–2017)
*  [[Juan Manuel Llop]] (2017–2018)
*  [[Omar De Felippe]] (2018)
*   [[Héctor Bidoglio]] (2018–2019)
*  [[Frank Darío Kudelka]] (2019–2020)
*  [[Fernando Gamboa]] (2020–2021)
*  [[Adrián Taffarel]] (2021–2022)
*  [[Javier Sanguinetti]] (2022)
*  [[Gabriel Heinze]] (2022–)

</small>

== Išnašos ==


== Nuorodos ==
* **Oficiali klubo svetainė'''
* SOCCERWAY
* FLASHSCORE
* Transfermarkt
* Globalsportsarchive
Valdreso slėnis

**Valdreso slėnis** – istorinis-geografinis regionas Norvegijoje, Rytų Norvegijos kalnuotoje dalyje, tarp Gudbrandsdalio ir Halingdalio slėnių. 

Administraciškai priklauso Oplando apygardai. Regione yra šios savivaldybės: Šiaurės Aurdalis, Pietų Aurdalis, Rytų Slidrė, Vakarų Slidrė, Vangas ir Etnedalis. Didžiausias miestas – Fagernesas. Valdresas yra pusiaukelėje tarp Oslo ir Bergeno. Europinis kelias E16 - pagrindinė Valdreso slėnio magistralė.

Pagrindinės upės - Begna ir Etna. Valdreso slėnį vakaruose bei šiaurėje supa Jotunheimeno kalnų masyvas, kuris skiria nuo Gudbrandsdalio, rytuose regionas susisiekia su Landu. Pietuose yra Golo kalno ketera (viršūnė), už kurio - Halingdalis.
Instaliacijų vakaras

**Instaliacijų vakaras** () – paplitęs GNU/Linux operacinės sistemos entuziastų renginys. Registruojami 2 tipų dalyviai: norintys išmėginti jėgas įkeliant Linux bei norintys savo kompiuteriuose turėti visiškai įkeltą (ne *live CD*) šią operacinę sistemą. Kadangi šiuo metu paprasčiausias įkėlimas paprastai pavyksta nesunkiai, instaliuojantys bando ir įvairias netrivialias, šiuo metu dar naujas užduotis (greitas įkėlimas iš prijungto išorinio disko, nepriklausomos sistemos įkėlimas į USB jungtimi prijungtą diską ar atmintinę ir pan). Kadangi atnešama įvairių kompiuterių bei bandomos įvairios Linux distribucijos, greičiau sužinoma apie įvairias galimybes ir problemas. Iškilus problemoms, sprendimo ieškoma kartu. Pagalba nemokama, pagrindiniu tikslas - populiarinimas. Šiam renginiui buvo nustatyti procesai, rolės, procedūros, reikalavimai ir patartini dokumentai 

Instaliuojantys šiame renginyje turi galimybę tiek parodyti savas žinias, tiek ir pasimokyti iš kolegų. Atnešę kompiuterį veltui gauna neretai profesionaliai įkeltą ir sutvarkytą sistemą. Tačiau jiems tenka pasirūpinti, jog instaliuojančiam žmogui padarius klaidą, nebūtų prarasti reikalingi duomenys ar programos.

Instaliacijų vakaru pagal programą užbaigiamos kai kurios atviro kodo konferencijos, nors ilgainiui, supaprastėjus Linux instaliacijai, šios renginio dalies reikšmė sumažejo.

## Šaltiniai
Cūga

**Cūga** (*Tsuga*) – pušinių (*Pinaceae*) šeimos visžalių medžių gentis. Laja kūgiška, šakos su žemyn nulinkusiais galais. Spygliai plokšti, su vagele viršutinėje pusėje, o apatinėje pusėje su dviem baltais ruoželiais. Vyriškieji kankorėžiai išauga pernykščių ūglių spyglių pažastyse, o moteriškieji – pernykščių ūglių galuose. Cūgos rūšys nenuodingos.

## Rūšys
Gentyje yra 9 rūšys (4 auga Šiaurės Amerikoje, o 6 – Rytų Azijoje, Kinijoje, Japonijoje ir kt.).

*Kanadinė cūga (*Tsuga canadensis*) – Lietuvoje introdukuota
*Karolininė cūga (*Tsuga caroliniana*)
*Įvairiaspyglė cūga (*Tsuga diversifolia*) – Lietuvoje introdukuota dekoratyviniais tikslais
*Japoninė cūga (*Tsuga sieboldii*)
*Kininė cūga (*Tsuga chinensis*)
*Himalajinė cūga (*Tsuga dumosa*)
*Kaliforninė cūga (*Tsuga heterophylla*)
*Juodoji cūga (*Tsuga mertensiana*)
**[[Tsuga forrestii]]*

## Šaltiniai
Pocūgė

**Pocūgė** (*Pseudotsuga*) – pušinių (*Pinaceae*) šeimos visžalių medžių gentis.

## Rūšys
Priklausomai nuo botaninio šaltinio, pocūgių (*Pseudotsuga*) gentyje išskiriama nuo 4 iki 7 rūšių. Kartais kaip atskira rūšis išskiriama meksikinė pocūgė *Pseudotsuga lindleyana* (Roezl) Carrière. Kitais šaltiniais meksikinė pocūgė yra didžiosios pocūgės *Pseudotsuga menziesii* varietetas arba porūšis ir lotyniškai rašomas *Pseudotsuga menziesii* var. *lindleyana* arba *Pseudotsuga menziesii* subsp. *lindleyana*. Bet remiantis *The Plant List* organizacija, yra tik **4** rūšys, ir *Pseudotsuga lindleyana* tėra tik vienas iš daugelio melsvosios pocūgės sinonimų:
* *Pseudotsuga japonica* (Shiras.) Beissn. – **[[Japoninė pocūgė]]**; Savaiminė Japonijoje.
* *Pseudotsuga macrocarpa* (Vasey) Mayr – **[[Stambiakankorėžė pocūgė]]**; Natūraliai paplitusi Kalifornijos pietvakariuose. Didžiausias žinomas aukštis 53 m, kamieno skersmuo 231 cm.
* *Pseudotsuga menziesii* (Mirb.) Franco – **[[Didžioji pocūgė]]**; Paplitusi JAV vakaruose bei Kanadoje pietvakariuose. Išskiriami du varietetai:
** *Pseudotsuga menziesii* var. *glauca* (Beissn.) Franco – Melsvoji pocūgė; Įprastai užauga iki 50 m aukščio bei 120 cm kamieno skersmens. Aidahe yra žinoma auganti 67,4 m aukščio, bei Kanados Britų Kolumbijoje 194 cm kamieno skersmens. Introdukuota Lietuvoje.
** *Pseudotsuga menziesii* var. *menziesii* – Pakrantinė pocūgė; Aukščiausia auganti 99,76 m, didžiausias kamieno skersmuo 485 cm. Praeityje buvo žinomos iki 117,3 m – 142 m aukščio, tokius matmenis pasiekia savo paplitimo areale arba regionuose su joms palankiu klimatu bei dirvožemiu.
* *Pseudotsuga sinensis* Dode – **[[Kininė pocūgė]]**; Savaiminė Kinijoje. Išskiriami trys varietetai:
** *Pseudotsuga sinensis* var. *sinensis*;
** *Pseudotsuga sinensis* var. *brevifolia* (W.C.Cheng & L.K.Fu) Farjon & Silba; Auga kalnuose 1300 m aukštyje.
** *Pseudotsuga sinensis* var. *gaussenii* (Flous) Silba;

## Šaltiniai

## Nuorodos
* conifers.org / Pseudotsuga | *[[Anglų kalba|Anglų k.]]*
* conifersociety.org / ''Pseudotsuga'' Genus (Douglas-fir)  | *Anglų k.*
* efloras.org / Pseudotsuga, by Barney Lipscomb | *Anglų k.*
* botany.hawaii.edu / Pinaceae | *Anglų k.*
* kew.org / Pinaceae  | *Anglų k.*
Henry Ford II

**Henry Ford II** (*Henris Fordas Antrasis*, 1917 m. rugsėjo 4 d. Detroite – 1987 m. rugsėjo 29 d. Detroite) – Ford Motor Company prezidentas 1945–1960 m., valdybos pirmininkas ir generalinis direktorius 1960–1979 m.

Jis buvo Edsel Ford sūnus ir Henry Ford anūkas.

## Biografija
### Asmeninis gyvenimas
Henry Ford II gimė 1917 m. rugsėjo 4 d. Detroite, Eleanor Clay Ford ir Edsel Ford šeimoje. Jis ir jo broliai Benson ir William augo pertekliuje, tačiau jų tėvas stengėsi, kad jie suprastų darbo ir pinigų prasmę.

Henry Ford II buvo vedęs tris kartus, pirmoji žmona – Anne McDonnell, antroji žmona – Cristina ir trečioji žmona – Kathleen DuRoss. Turėjo tris vaikus: Charlotte, Anne ir Edsel Ford II. Mirė 1987 m. rugsėjo 29 d. Detroite, Henry Ford ligoninėje.

1943 m. gegužę nuo vėžio mirus Ford Motor prezidentui Edsel Ford, Henry Ford II tarnavo laivyne ir negalėjo perimti vadovavimo šeimos verslui.

## Nuorodos
Kedras

**Kedras** (*Cedrus*) – pušinių (*Pinaceae*) šeimos visžalių medžių gentis. Auga Vakarų Azijoje, Himalajų, Atlaso (Šiaurės Afrika) kalnuose. Kedrais šnekamojoje kalboje dažnai įvardinamos ir kai kurios pušų (*Pinus*) genčiai priklausančios rūšys, pvz., kedrinė pušis, sibirinė pušis. 

Gentyje yra 4 rūšys:
* Atlasinis kedras (*Cedrus atlantica*). Atlaso kalnai Maroke ir Alžyre. Lapeliai tamsiai žali arba neryškiai melsvai žali 10–25 mm ilgio.
* Himalajinis kedras (*Cedrus deodara*). Vakarų Himalajuose. Lapeliai nuo ryškiai žalios iki blankiai neryškios žalios spalvos 25–60 mm ilgio.
* Libano kedras (*Cedrus libanii*) turi 2 porūšius (kiti botanikai išskiria net 4):
** *Cedrus libani* var. *libani*. Libano kalnai, vakarų Sirija bei pietų centrinė Turkija. Lapeliai nuo tamsiai žalio iki neryškaus melsvai žalio atspalvio 10–25 mm ilgio.
** *Cedrus libani* var. *stenocoma*. Mažosios Azijos (Turkijos) pietvakarių kalnuose. Lapeliai neryškaus melsvai žalio atspalvio 8–25 mm ilgio.
* Trumpaspyglis kedras (*Cedrus brevifolia*). Centrinio Kipro salos Troodo kanuose. Neryškaus melsvai žalio atspalvio 8–20 mm ilgio.


Image:RS_-_24_%28Cèdre_de_l%27Himalaya%29.JPG|Himalajinis kedras (*Cedrus deodara*)
Image:Libanonzeder.jpg|Libano kedras (*Cedrus libanii*)
Cedres_Chypre.jpg|Trumpaspyglis kedras (*Cedrus brevifolia*)


## Išnašos
Luis González

**Luisas Oskaras „Lučo“ Gonsalesas** (, geriau žinomas, kaip *Lucho*; g. 1981 m. sausio 19 d. Buenos Airėse) – buvęs Argentinos futbolininkas, saugas. Atstovavo nacionalinei rinktinei. Baigęs profesionalaus futbolininko karjerą, ėmėsi trenerio veiklos.

## Karjera
Nuo 14 metų žaidė *Club Atlético Huracán*. 2002 m. perėjo į River Plate, su kuria 2003 ir 2004 m. laimėjo *Clausura* taurę. 

2005–2009 m. priklausė FC Porto (Portugalija). Su FC Porto laimėjo Porugalijos lygą 2006 m.

## Rinktinė
2004 m. Atėnų vasaros olimpinėse žaidynėse su nacionaline rinktine laimėjo aukso medalį. 

Su rinktine žaidė 2006 m. pasaulio futbolo čempionate, kur per trejas rungtynes aikštėje išbuvo 152 minutes.

## Dalyvavimas čempionatuose

|}

## Išnašos

## Nuorodos
*
Biblioteca Universale

**Biblioteca Universale Sacro-Profana** – itališka XVIII a. enciklopedija.

Ją išleido kosmografas ir kartografas *[[Vincenzo Maria Coronelli]]* 1701–1706 Venecijoje pav. *Biblioteca Universale Sacro-Profana* (sntr. *Biblioteca universale*).

## Apimtis
Ketina išleisti 45 tomus, daugiau kaip 300 000 terminų; pasirodė tik pirmi šeši (pasak kitų – 7). Vien raidė A apėmė 4 tomus ir apie 2 700 sąvokų.

## Reikšmė

*Biblioteca universale sacro - profana* pirmoji itališka enciklopedija; klaidingai kartais laikoma pirmąja alfabetine enciklopedija.

Coronellio enciklopedija yra vėlesnio konversacinio leksikono pirmtakė.
Raúl

**Raulis Gonsalesas Blankas** (, dažniausiai vadinamas tiesiog *Raúl*; g. 1977 m. birželio 27 d. Madride) – Ispanijos futbolininkas, žaidžiantis kairės pusės arba centro puolėjo pozicijose.

## Karjera

Pagrindinėje Real komandoje debiutavo būdamas vos 17 metų, dar po savaitės pelnė pirmąjį savo įvartį Ispanijos čempionate. Ilgą laiką rungtyniavo Madrido Real.

2010 m. liepos 28 d. perėjo į Schalke 04. Su Vokietijos klubu pasirašė dvejų metų sutartį. 

2012 m. kovo 12 d. pasirašė vienerių metų sutartį su Kataro Al Sadd klubu.

2014–2015 m. atstovavo New York Cosmos (JAV).

## Rinktinė
1996 m. spalio 9 d. Nacionalinėje komandoje.

Su rinktine žaidė 2006 m. pasaulio čempionate, kur per ketverias rungtynes aikštėje žaidė 179 minutes, įmušė vieną įvartį.

## Klubiniai pasiekimai
* Ispanijos čempionas (1995, 1997, 2001, 2003, 2007, 2008)
* Ispanijos Super taurės laimėtojas (1997, 2001, 2003, 2008)
* UEFA Čempionų lygos laimėtojas (1998, 2000, 2002)
* Tarpkontinentinės taurės laimėtojas (1998, 2002)
* Europos Super taurės laimėtojas (2002)

## Asmeniniai pasiekimai
* Rezultatyviausias Ispanijos lygos žaidėjas (1999, 2001)
* Rezultatyviausias UEFA Čempionų lygos žaidėjas (2000, 2001)
* Sidabrinio kamuolio laimėtojas (2001)
* Bronzinio batelio laimėtojas (1999, 2001)
* Trečia vieta FIFA geriausio pasaulio žaidėjo rinkimuose (2001)
* Geriausias puolėjas (IFFHS rinkimuose) (1999)
* Daugiausiai įvarčių pelnęs Ispanijos rinktinės žaidėjas

## Dalyvavimas čempionatuose

|}

## Išnašos

## Nuorodos
* SOCCERWAY
* Transfermarkt
Konversācijas vārdnīca

**Konversacijas vardnica** () – latviška enciklopedija, išleista XIX a.

*Konversacijas vardnica* pasirodė tarp 1891 m. ir 1898 m.; leidinys laikomas pirmąja visuotine latviška enciklopedija. Nepabaigtas (išleista iki termino „Kristjans“).

## Išnašos

## Taip pat skaitykite
* Latviškos enciklopedijos
Laima Keraitienė

**Laima Keraitienė** (1944 m. sausio 1 d. Skersabaliuose I, Liudvinavo valsčiuje – 2021 m. lapkričio 26 d.) – agronomė, Lietuvos ir Rokiškio rajono savivaldybės politinė bei visuomenės veikėja.

## Biografija
1963 m. baigė Antalieptės Žemės ūkio technikumą, 1970 m. baigė Lietuvos žemės ūkio akademijos Agronomijos fakulteto sodininkystės – daržininkystės skyrių, agronomė.

1963–1970 m. Salų tarybinio ūkio – technikumo sodininkystės agronomė, 1970–1974 m. dėstytoja. 1974–1977 m. Kazliškio apylinkės Vykdomojo komiteto sekretorė, 1977–1980 m. Vykdomojo komiteto pirmininkė. 1980–1982 m. LKP Rokiškio rajono komiteto instruktorė, 1982–1991 m. komiteto Žemės ūkio skyriaus vedėja.

1992–1996 m., 2000–2008 m. ir 2012–2016 m. Seimo nario Vytauto Saulio padėjėja. 1995–1996 m. Vyriausybės atstovo Panevėžio apskrityje konsultantė. 1996 m. Rokiškio Romuvos vidurinės mokyklos mokytoja. 1997–1998 m. AB „Lietuvos žemės ūkio bankas“ Rokiškio skyriaus vyr. ekonomistė, 1999 m. UAB „LŽŪB draudimas“ vadybininkė. 1998–2000 m. Lietuvos metrologijos inspekcijos inspektorė. 2000–2003 m. Rokiškio rajono savivaldybės mero padėjėja. 

Nuo 1990 m. Lietuvos demokratinės darbo partijos narė, LDDP rajono tarybos pirmininkė, Demokratinės moterų kolegijos tarybos narė. Nuo 2001 m. Lietuvos socialdemokratų partijos Rokiškio rajono skyriaus narė, nuo 2003 m. pirmininko pavaduotoja. Nuo 2001 m. LSDP tarybos narė, 2003-2008 m. LSDP prezidiumo narė, atstovė Panevėžio apskričiai.

1995–1997 m., 1997–2000 m., 2000–2003 m. (LDDP sąraše), 2003–2007 m., 2007–2011 m. ir nuo 2011 m. Rokiškio rajono savivaldybės tarybos narė.

Lietuvai pagražinti draugijos valdybos narė, Rokiškio skyriaus pirmininkė. Sutuoktinis Antanas, sūnūs Ligitas, Giedrius..

## Šaltiniai
Roberto Ayala

**Robertas Ajala** (*Roberto Fabián Ayala*; g. 1973 m. balandžio 14 d. Paranoje) – buvęs Argentinos futbolininkas, vidurio gynėjas.

## Karjera
2001 m. su Valencia pasiekė UEFA Čempionų lygos finalą, kur pralaimėjo Miuncheno Bavarijai. 2001–2002 m. sezone laimėjo Ispanijos lygą. 2004 m. vėl tapo Ispanijos čempionu ir laimėjo UEFA taurę. 2010 m. vasario 3 d. sugrįžo į Argentinos Racing Club de Avellaneda klubą.

## Rinktinė
Su Argentinos rinktine 1996 m. Atlantos vasaros olimpinės žaidynėse laimėjo sidabro apdovanojimus, o 2004 m. Atėnuose – aukso medalius. Kaip atsarginis žaidėjas dalyvavo 2002 m. pasaulio futbolo čempionate (į aikštę neišėjo). 2006 m. pasaulio futbolo čempionate žaidė visose penkeriose rungtynėse, ketvirtfinalyje įmušė įvartį į  vartus.

2007 m. Copa America čempionato finale, varžybų su Brazilija metu nukreipė kamuolį į savus vartus. Argentina pralaimėjo finalą 3-0. Po šių varžybų Roberto Ayala pasitraukė iš nacionalinės rinktinės.

## Dalyvavimas čempionatuose

|}

## Išnašos

## Nuorodos
*
Tietosanakirja (1909)

***Tietosanakirja*** (t. p. ) – 11 tomų 1909–1922 m. išleista pirmoji suomiška enciklopedija. Išleido Wäinö Bonsdorff, redagavo Jalmar Castrén. 1919 buvo baigta leisti.

Apimtis: Apie 66&nbsp;000 straipsnių; tai sudarė 10 tomų. 11 – tas papildomas tomas išleistas 1922.
Geras FM

**Geras FM** – muzikinė-informacinė regioninė radijo programa, transliuojama 101,9 MHz Vilniuje ir 91,9 MHz Kaune. Rengia ir transliuoja UAB „Geruda“ – viena iš Gariūnų verslo parko grupės įmonių.

## Istorija
Programa pradėta transliuoti 2003 m. spalio 29 d. Pirmąsias savo laidas pradėjo transliuoti Vilniuje ir apylinkėse 101,9 MHz dažniu iš siųstuvo, esančio Vilniaus TV bokšte. Pirmosios reguliariai transliuojamos laidos buvo „Man gerai“ su „auksaburniais robotais“, Nėriumi Pečiūra ir Gyčiu Balčiūnu.

2007 m. spalio 29 d. prasidėjo transliacijos Kaune 92,0 MHz dažniu.

2013 m. sausio 14 d. stotis pakeitė dažnį Kaune: 91,9 MHz.

## Muzika
Radijo stoties eteryje transliuojami geriausi šių dienų ir praeities hitai.

## Išnašos

## Nuorodos
* Geras FM oficialus interneto puslapis
* Transliacija internetu
* Geras FM Facebook’e
* Grojaraščio istorija
Levaniškis (Pasvalys)

**Levaniškis** – kaimas centrinėje Pasvalio rajono savivaldybės dalyje, 6 km į pietvakarius nuo Pasvalio.

## Gyventojai
 

## Šaltiniai
Karčiupis

**Karčiupis** – kaimas Kaišiadorių rajono savivaldybėje, 3 km į rytus nuo Neveronių, Gaižiūnų miškuose, prie geležinkelio Kaunas–Vilnius ir Karčiupio upelio. Stovi Karčiupio Švč. Mergelės Marijos Krikščionių Pagalbos koplyčia (pastatyta 2007 m.), yra Karčiupio geležinkelio stotelė, už jos esanti šiaurinė kaimo dalis priklauso Pravieniškių seniūnijai. Gamtos paminklas Karčiupio miško ąžuolas (6,1 m apimties ir 27 m aukščio, apie 250 metų amžiaus, išsiskiria labai tiesiu kamienu), įsteigtas Karčiupio hidrografinis draustinis.

## Istorija

XX a. pradžioje minimas Karčiupio užusienis Rumšiškių valsčiuje. Iki II pasaulinio karo kaimas vadinosi ***Kertupiu***. Prie magistralės , ties tiltu per Kruną, iki 2012 m. gaisro veikė populiari tarp keliautojų „Bajorų kiemas“ („Bajorkiemis“).

## Gyventojai

## Šaltiniai
Rusonys

**Rusonys** – kaimas Kaišiadorių rajono savivaldybėje, 5 km į rytus nuo Dovainonių, prie kelio , netoli magistralės . Teka Uolės upelis.

## Gyventojai

## Šaltiniai
Batumis

**Batumis** – miestas pietvakarių Gruzijoje, Adžarijoje, apie 20 km nuo Turkijos sienos, Adžarijos sostinė. Miestas yra ant Juodosios jūros kranto.

Batumis – svarbus naftos, mašinų gamybos, maisto pramonės centras. Fasuojama apylinkėse užauginta arbata. Vaisių eksportas ir sulčių gamyba. Svarbus Gruzijos transporto centras. Veikia oro uostas, jūrų uostas, per kurį eksportuojama nafta. Plentas ir geležinkelis jungia su Samtredija, kiti plentai – su Achalciche, Poti, Trabzonu. Išvystyta naftos perdirbimo, laivų statybos, medžio apdirbimo, baldų, avalynės, siuvimo, poligrafijos, maisto pramonė. Svarbus mokslo ir švietimo centras – veikia Gruzijos Mokslų akademijos centras, universitetas, jūrų ir policijos akademijos, keli institutai, konservatorija. Yra Adžarijos muziejus, delfinariumas, operos ir baleto, dramos teatrai, cirkas, į šiaurę nuo miesto – didelis botanikos sodas, įkurtas 1912 m. Batumis nuo seno garsėja kaip klimatinis kurortas prie Juodosios jūros. Šiauriau miesto veikia dar keli kurortai – Machindžauri, Čakvi, Cichisdziri, Kobuletis, piečiau – antikinio miesto Apsaro tvirtovės muziejus rezervatas.

## Istorija
Dar Senovės Graikijos laikais Batumio vietoje buvo graikų kolonija – Batis. Miestas išaugo iš XI a. Tamariscichės tvirtovės, XI a. pavadintos Batumiu. XVI – XIX a. miestą valdė Osmanų imperija. 1878 m. prijungtas prie Rusijos. Nuo 1900 m., nutiesus naftotiekį iš Baku, tapo svarbiausiu Rusijos naftos eksporto uostu prie Juodosios jūros. 1918–1920 m. miestą buvo užėmę turkai, britai, gruzinai. Nuo 1921 m. kovo – Adžarijos sostinė.

## Galerija

Piazza, Batumi.JPG|„Piazza“
Sheraton Batumi.JPG|Pastatas, kuris atrodo kaip Aleksandrijos švyturys
Building that looks like lighthouse, Batumi.JPG|Pastatas, kuris atrodo kaip švyturys
Building that looks like upside-down White House, Batumi.JPG|Pastatas, kuris atrodo, kaip atversti Baltieji rūmai
File:Show in Batumi dolphinarium.jpg|Batumio delfinariumas
|Batumi skyline from port
File:Disco Boat, Batumi (3846213121).jpg|„Disco“ laivas
File:Building that looks like Acropolis, Batumi.JPG|„Acropolis“
|Radisson Blu Batumi


## Sportas
* Dinamo Bat'umi (futbolas)

## Šaltiniai
Kobuletis

**Kobuletis** – miestas pietvakarių Gruzijoje, Adžarijos šiaurėje (antras pagal dydį jos miestas), Juodosios jūros pakrantėje. Keliai ir geležinkeliai į Batumį, Tbilisį, Samtrediją. Arbatos, trikotažo pramonė. Svarbus pajūrio kurortas. Miesto statusą gavo 1944 m.

## Sportas
* FC Kobuleti (futbolas)

## Šaltiniai
Rustavis

**Rustavis** – miestas Gruzijoje, Kvemo Kartlio regione, 25 km į pietryčius nuo sostinės Tbilisio, prie Kuros upės. Per miestą eina Tbilisio-Akstafos kelias ir Tbilisio-Baku geležinkelis. Juodosios metalurgijos, mašinų, chemijos pramonė. Šiluminė elektrinė. Teatras, muziejus. Miestas įkurtas 1948 m. pastačius metalurgijos gamyklą.

## Istorija

Pavadinimą gavo iš senovinio Rustavio miesto, 1400 m. sugriauto Tamerlano. Žlugus Tarybų Sąjungai dauguma gamyklų buvo uždaryta, suklestėjo nedarbas, išaugo nusikalstamumas. Gyventojų sumažėjo ketvirtadaliu.

## Sportas

### Futbolas
* Olimpi Rust'avi,
* FC Rust'avi.

## Nuorodos
* Rustavis
Zugdidis

**Zugdidis** – miestas Gruzijos vakaruose, Samegrelos regione, Abchazijos pasienyje, Kolchidės žemumoje. Per Zugdidį eina Suchumio-Tbilisio kelias. Celiuliozės, porceliano, šilko, maisto pramonė. Teatras, muziejus.

Miesto statusą įgijo 1918 m.

## Sportas
* FC Baia Zugdidi (futbolas)

## Šaltiniai
Mikalaučiškės

**Mikalaučiškės** – kaimas Kaišiadorių rajono savivaldybėje, 4 km į šiaurės rytus nuo Stabintiškių, Žiežmarios kairiajame krante. Seniūnaitijos centras. Stovi Mikalaučiškių koplyčia, veikė biblioteka.

## Etimologija

Mikalaučiškės – dvarininkinis vietovardis: kaimą įkūrė LDK iždininkas ir Trakų kaštelionas Mikalojus Kiška. XX a. pradžioje minimas kaip ***Paškovas***, tarpukariu – ***Mykolinė***.

## Istorija

1627 m. LDK iždininkas ir Trakų kaštelionas Mikalojus Kiška įkūrė palivarką, pavadintą Naujuoju dvaru. 1782 m. priklausė totoriui Jablonskiui. 1795 m. Paparčių parapijos revizijoje nurodyta, kad Mikalaučiškių palivarką valdė Mykolas Dušakevičius. Prie Gamantos upelio veikė girnų malūnas.

Sovietmečiu veikė Mikalaučiškių pradinė mokykla.

## Gyventojai

## Šaltiniai
Kaká

**Rikardas Izeksonas dos Santosas Leitė** ( (arba tiesiog **Kaká**); g. 1982 metų balandžio 22 dieną, Brazilijoje) – buvęs brazilų futbolininkas. Atstovavo nacionalinei rinktinei.

## Karjera
2009 m. birželio 6 d. perėjo į Real Madrid klubą, už kaip pranešama 56 mln. svarų.

## Rinktinė
2002 m. sausio 31 d. debiutavo nacionalinėje komandoje rungtynėse Boliviją.

Su rinktine žaidė 2006 m. pasaulio čempionate, kur pirmosiose rungtynėse įmušė įvartį bei buvo išrinktas geriausiu rungtynių žaidėju.

## Laimėjimai

* Europos Supertaurė (2003)
* Italijos čempionas (2004)
* Italijos Supertaurės laimėtojas (2004)
* UEFA Čempionų Lyga – 2006-07 m.

## Pasiekimai su nacionaline rinktine
* Pasaulio čempionas (2002)
* Konfederacijų taurės laimėtojas (2005, 2009)

## Asmeniniai pasiekimai
* Geriausias Brazilijos lygos žaidėjas (2002)
* Geriausias saugas (2005)

## Dalyvavimas čempionatuose

|}

## Išnašos

## Nuorodos
* 
*
Goris

**Goris** – miestas Gruzijos centrinėje dalyje, Šida Kartlio regione, prie Kuros ir Liachvės upių santakos. Svarbus transporto mazgas. Per miestą eina Tbilisio-Suchumio kelias ir geležinkelis. Medvilnės, elektronikos, statybinių medžiagų, maisto, medžio apdirbimo, tiksliųjų prietaisų gamybos pramonė. Institutas, teatras, istorinis ir J. Stalino muziejai. Dramos teatras.

## Istorija
Goris žinomas nuo VII a. Yra viduramžių pilies Goriscichės griuvėsiai. 1801 m. Goriui suteiktas miesto statusas. 1878 m. Goryje gimė SSRS diktatorius Josifas Stalinas. 1920 m. miestą smarkiai nuniokojo žemės drebėjimas. 2008 m. rugpjūčio mėnesį Rusijos ir Gruzijos karinio konflikto metu miestą nusiaubė Rusijos karinė aviacija.

## Architektūra
Išliko XII a. bažnyčia, XIII a. statytos ir kelis kartus perstatytos tvirtovės griuvėsiai, XVIII a. šv. Jurgio bažnyčia.

## Žymūs žmonės
Mieste gimė sovietų diktatorius Josifas Stalinas (1879–1953). Sovietmečiu jam pastatytas paminklas, vienas didžiausių TSRS, nugriautas tik 2010 m. birželio 25 d., praėjus 20 metų nuo Gruzijos nepriklausomybės atgavimo.

## Sportas
* FC Dila Gori – futbolo klubas;
* FC Gori – futbolo klubas;
* FC Spartaki Cxinvali (laikinai persikėlė į Gorį, po Rusijos ir Gruzijos karo).
* „Kartli“ stadionas, pastatytas 1978 m., talpinantis 1 500 žiūrovų.

## Šaltiniai

## Nuorodos
* [ Goris ir Gorio regionas]
Telavis

**Telavis** – miestas Gruzijos rytuose, 50 km į šiaurės rytus nuo sostinės Tbilisio, Kachečio regiono administracinis centras. Miestas išsidėstęs Alazanio slėnyje, Civi Gomboro kalnagūbrio pašlaitėje. Keliai į Tbilisį, Achmetą, Gurdžaanį, Šekį. Geležinkelio stotis. Vyno gamyba, šilko ir maisto pramonė. Apylinkėse plyti derlingi vynuogynai. Institutas, teatras, muziejus.

## Istorija

Telavis žinomas nuo I a. pr. m. e. Svarbiausi architektūros paminklai – Gvatebo bazilika (VI – VII a.), Dzveli-Galavani citadelė (X – XI a.), Alaverdžio vienuolynas (XI a.). X – XII a. Telavis buvo Kachetijos karalystės sostine.

## Sportas
* Kaxet'i T'elavi (buvęs futbolo klubas),
* FC Telavi (futbolo klubas),
* Miesto stadionas, kurio talpa 12 000 žiūrovų.

## Šaltiniai
Kachetija

**Kachetija** () – administracinis bei istorinis-geografinis regionas rytų Gruzijoje.

## Geografija
Šiaurėje regioną riboja Didysis Kaukazo kalnagūbris ir Rusija, rytuose ir pietuose – Azerbaidžanas, vakaruose – Kartlija. Kachetija dalinama į dvi dalis: *Vidinė Kachetija* yra į rytus nuo Civ-Gomborio kalnų virtinės, o *Išorinė Kachetija* – į vakarus. Rytinėje dalyje didžiausia upė yra Alazanis, o vakarinėje – Joris.

Kachetija sudaro (2014):
* Telavio rajonas (58 350 gyv.)
* Achmetos rajonas (31 461 gyv.)
* Kvarelio rajonas (29 827 gyv.)
* Gurdžaanio rajonas (54 337 gyv.)
* Lagodechio rajonas (41 678 gyv.)
* Sagaredžo rajonas (51 761 gyv.)
* Signachio rajonas (29 948 gyv.)
* Dedoplisckaro rajonas (21 221 gyv.)

Regione:
* 9 miestai – Telavis, Achmeta, Gurdžaanis, Dedoflis Ckaro, Lagodechis, Sagaredžas, Signachis, Cnoris, Kvarelis.
* 1 miesto tipo gyvenvietė – Mirzaanis.
* 278 kaimai.

Gyventojų tankis – 28,2 žm./km². Gyventojai – gruzinai 85,2 %, azerbaidžaniečiai 10,2 %, Kistinai 1,75 %, Osetinai 0,79 %, armėnai 0,69 %, rusai 0,60 %. Vietiniai gruzinai daugiausia yra kachetinai, kalbantys vietiniu gruzinų kalbos dialektu.

## Istorija

Nuo VIII a. pabaigos Kachetija buvo nepriklausoma kunigaikštystė. XI а. pradžioje buvo įjungta į suvienytą Gruzijos karalystę, bet mažiau kaip po dešimties metų vėl atskilo. XII a. pradžioje Kachetiją vėl, tik dabar jau ilgam prijungė Gruzijos karalius Davidas Statytojas (1089–1125).
* Vėl nepriklausoma Kachetija tapo apie 1460 m., kai vieninga Gruzija suskilo.
* 1762 m. Kachetijos karalystė vėl susijungė su kaimyninę gruzinų Kartlio karalyste, o Telavis tapo vieningos Rytų Gruzijos Kartlio ir Kachetijos karalystės sostine. Jungtinę karalystę nusilpnino dažni Persijos puldinėjimai.
* 1801 m. Kartlio ir Kachetijos karalystę aneksavo Rusijos imperija.
* 1918–1921 m. Kachetija buvo nepriklausomos Gruzijos respublikos dalis. 1922–1936 m. ji buvo Užkaukazės TFSR dalis, o 1936–1991 m. – Gruzijos TSR dalis.

## Nuorodos
* Кахетия 

## Šaltiniai
Achmeta

**Achmeta** () – miestas Gruzijos Kachetijos regione, 30 km į šiaurės vakarus nuo Telavio, Alazanio slėnyje. 7105 gyventojų (2014 m.). Biochemijos, medienos apdirbimo, vyno pramonė. Miesto statusą gavo 1966 m. Netoli Achmetos yra Alaverdžio vienuolynas.

Čia gimė Zurabas Zviadauris, 2004 metų olimpinių žaidynių dziudo aukso medalininkas (90 kg grupėje).

## Šaltiniai
Kvarelis

**Kvarelis** – miestas rytų Gruzijoje, Kacheti regione, apie 30 km į šiaurės rytus nuo Telavio, Alazanio slėnyje, prie Telavio – Šekio kelio. Vyno, eterinių aliejų gamyba. Gruzijos rašytojo Ilija Čavčaradzės gimtasis namas-muziejus.

Kvarelis miesto statusą gavo 1964 m.

## Sportas
* Duruji Kvareli (futbolas)

## Šaltiniai
Lagodechis

**Lagodechis** () – miestas rytų Gruzijoje, Kacheti regione, šalia sienos su Azerbaidžanu. 5918 gyventojų (2014 m.). Per miestą eina Telavio-Šekio kelias. Vyno, tabako produktų, eterinių aliejų, konservų gamyba. 1911 m. šalia miesto įkurtas Lagodechio gamtos rezervatas. Miesto statusą gavo 1962 m.

## Šaltiniai

## Nuorodos
* Logodekhio nuotraukos
Gurdžaanis

**Gurdžaanis** – miestas rytų Gruzijoje, Kacheti regione, apie 35 km į pietryčius nuo Telavio, Alazanio slėnyje. Vyno, mėsos, konservų pramonė. Muziejus. Šalia Gurdžaanio yra Achtalos balneologinis kurortas. Taip pat šalia miesto yra VIII–IX a. bažnyčia.

## Sportas
* Erkvani Gurǰaani (futbolas)

## Šaltiniai
Santa Fė (Naujoji Meksika)

**Santa Fė** () – miestas JAV pietvakariuose, Naujosios Meksikos valstijos sostinė.

## Istorija
Nuo 1050 iki 1607 m. miestas buvo apgyvendintas indėnų, daugiausia Tevų. 1540 m. pretenzijas į teritoriją pradėjo reikšti ispanai, ir įkūrė Naujosios Meksikos karalystę. Pirmasis generalgubernatorius įkūrė Naujosios Meksikos sostinę Pueblų kultūros teritorijoje. Po jo pasitraukimo iš pareigų, generalgubernatoriumi tapo Don Pedro de Peralta ir 1610 m. perkėlė sostinę į Santa Fė. Pueblo indėnai sukilo prieš kolonistus, 400 jų nužudė, o likusius privertė atsitraukti atgal į Meksiką. Jie kontroliavo miestą iki 1692 m. kai ispanai jį vėl atsiėmė. 1912 m. Santa Fė tapo Naujosios Meksikos sostine.

## Nuorodos
* Valstijos puslapis
Rio Ferdinand

**Rio Ferdinandas** (; g. 1978 m. lapkričio 7 d. Londonas) – anglų futbolininkas, žaidžiantis vidurio gynėjo pozicijoje Manchester United klube.

Pradėjo futbolininko karjerą West Ham United klubo jaunių komandoje 1992 m.

1996 m. gegužės 5 d. debiutavo pagrindinėje komandoje.
Nuo 2000 m. žaidė Leeds United klube, 2002 m. perėjo į Manchester United.

Nacionalinėje komandoje žaidžia nuo 1997 m. lapkričio 15 d., su rinktine žaidė 2006 m. pasaulio čempionate.

2008 m. su Manchester United laimėjo UEFA Čempionų lygą.

## Dalyvavimas čempionatuose

|}
Nike

**„Nike“** – JAV sporto prekių, laisvalaikio aprangos bei avalynės gamintoja. Didžioji dalis produkcijos gaminama Azijos šalyse. Gamina krepšinio, beisbolo, amerikietiškojo futbolo, lengvosios atletikos, teniso, futbolo, golfo ir kitų sporto šakų avalynę bei įrangą.

„Nike“ yra futbolo, krepšinio klubų ir šalių nacionalinių rinktinių bei lygų, įvairių sporto renginių viena didžiausių rėmėjų.

## Istorija
1964 m. įkurta „Blue Ribbon Sports“ japoniškos sportinės avalynės importo ir prekybos bendrovė. 1971 m. pradėjo patys gaminti sportbačius. 1978 m. bendrovė persivadino į „Nike“. 2002 m. įsigijo banglenčių sporto aprangos bendrovę „Hurley“, 2003 m. – sportinės avalynės gamybos bendrovę „Converse“, 2008 m. — sportinės aprangos gamybos bendrovę „Umbro“. Pastaroji 2012 m. buvo parduota.

### Logotipo kaita

Blue ribbon sports logo.png|1964–1971
Nike swoosh logo71.png|1971–1978
Old Nike logo.jpg|1978–1995
Logo_NIKE.svg|1995–iki šiol


## Išnašos
Edwin van der Sar

**Edvinas van der Saras** (; g. 1970 m. spalio 29 d. Vorhoute, Nyderlanduose) – buvęs olandų futbolininkas, žaidęs vartininko pozicijoje. Nuo 2001 metų žaidė Anglijos Premier lygoje. Yra dukart laimėjęs UEFA Čempionų lygą − su Ajax (1995 m.) ir Manchester United (2008 m.) klubais.

## Karjera
2001 m. rugpjūčio 1 d. pasirašė ketverių metų sutartį su Fulham klubu. 2005 m. birželio 10 d. pasirašė dvejų metų sutartį su Manchester United klubu. 2011 m. gegužės 28 d. baigė profesionalo karjerą.

Nacionalinėje komandoje žaidžia nuo 1995 m. birželio 7 d. Sužaidęs joje 130 rungtynių jis yra daugiausia kartų savo šaliai atstovavęs futbolininkas. Su rinktine žaidė 2006 m. pasaulio futbolo čempionate, kur per ketverias rungtynes praleido tik 2 įvarčius, 18 kartų apsaugojo vartus.

Šešerius metus „Manchester United“ ekipa ieškojo kuo pakeisti legendinį vartininką Peterį Schmeichelį, kol galiausiai 2005 m. iš „Fulham“ atvyko olandas Edwin van der Sar.

Jau sekančiame sezone Van der Sar, padedamas dviejų gynybos ramsčių Nemanja Vidičiaus bei Rio Ferdinando iškovojo pirmąjį Premier lygos medalį. Po to sekė dar dveji.

## Pasiekimai
* Premier lyga (2007, 2008, 2009 m.)
* FA Community Shield (2007, 2008 m.)
* Nyderlandų čempionas (1994, 1995, 1996, 1998 m.)
* Nyderlandų taurės laimėtojas (1993, 1998, 1999 m.)
* Anglijos Lygos taurės laimėtojas (2006, 2009 m.)
* UEFA Čempionų lygos laimėtojas (1995, 2008 m.)
* Europos Super taurės laimėtojas (1995 m.)
* Tarpkontinentinės taurės laimėtojas (1995 m.)
* FIFA pasaulio klubų čempionato taurė (2008 m.)

## Dalyvavimas čempionatuose

|}

## Išnašos

## Nuorodos
*
Debetas

: *Apie skysčių dinamikos terminą žiūrėti straipsnį [[Debitas]]*.
**Debetas** ( – jis privalo, skolingas) – naudojant dvejybinio įrašo sistemą vadinama kairė sąskaitos pusė.

Žodis debetas yra visiškai priešingas žodžiui kreditas. Debetuoti sąskaitą esančią aktyvinėje (kairėje) balanso pusėje reiškia didinti joje esančią sumą. Debetuoti sąskaitą esančią pasyvinėje (dešinėje) balanso pusėje reiškia mažinti joje esančią sumą.
Kreditas (apskaita)

**Kreditas** ( – jis patiki) – naudojant dvejybinio įrašo sistemą vadinama dešinė sąskaitos pusė.

Žodis kreditas yra visiškai priešingas žodžiui debetas. Kredituoti sąskaitą esančią aktyvinėje (kairėje) balanso pusėje reiškia mažinti joje esančią sumą. Kredituoti sąskaitą esančią pasyvinėje (dešinėje) balanso pusėje reiškia didinti joje esančią sumą.

## Taip pat skaitykite
Paskola
Dokumentavimas

**Dokumentavimas** ( – pavyzdys, liudijimas, įrodymas, pagrindimas) – ūkinių operacijų fiksavimas.

Dokumentavimas apima:
# Ūkinių sandorių fiksavimą:ūkio subjektai atliekantis sandorius turi juos įforminti. Parduodant prekes išrašoma sąskaita – faktūra, kurioje nurodoma turima sumokėti suma, pirkėjas joje parašu patvirtina, kad prekės paėmė. Jei už prekes sumokama grynais, pardavėjas paėmęs pinigus turi išduoti kasos čekį ar kvitą, patvirtinant, kad pinigus paėmė.
# Apskaitą:ūkio subjektai vedantys apskaitą ją dokumentuoja. Dokumentai surašomi prekes pajamuojant, perduodant vieno materialiai atsakingo asmens kitam, nurašant. Iš pirminių dokumentų duomenys suvedami į apskaitos suvestinius dokumentus.
# Atskaitomybęūkio subjektai pateikia savo ūkinę būklę ir rezultatus užinteresuotoms institucijoms ir asmenims.

Dokumentai turi turėti visus rekvizitus patvirtintus valstybės, be jų ar tik su jų dalimi dokumentas neturi įrodomosios galios.
Pakertai

**Pakertai** – kaimas Kaišiadorių rajono savivaldybėje, 4 km į pietus nuo Žiežmarių, pakeliui į Stakliškes. Seniūnaitijos centras. Veikia Žiežmarių mokyklos pradinis skyrius, Dainių paštas (LT-56022), nedidelė parduotuvė, vaikų darželis, mokykla, biblioteka, sveikatos priežiūros punktas, kultūros namai.

## Istorija

Sovietmečiu buvo tarybinio ūkio centrinė gyvenvietė.

|}

## Gyventojai

## Šaltiniai
Cnoris

**Cnoris** () – miestas Gruzijos rytinėje dalyje, Kachečio regione, apie 25 km į pietryčius nuo Gurdžaanio, Alazanio slėnyje. Maisto pramonė.

## Istorija

Miesto statusą gavo 1965 m.

## Sportas
* Milani Cnori (futbolas)

## Šaltiniai
Mediniai Strėvininkai

**Mediniai Strėvininkai** – kaimas Kaišiadorių rajono savivaldybėje, 5 km į pietvakarius nuo Žiežmarių. Seniūnaitijos centras. Šiauriniu pakraščiu prateka Strėva, pietiniu – Limšius. Yra kaimo kapinaitės. Pro kaimą eina kelias .

## Gyventojai

## Šaltiniai
Piepaliai

**Piepaliai** – kaimas Kauno rajono savivaldybėje, 2 km į vakarus nuo Babtų, dešiniajame Nevėžio krante. Stūkso Piepalių piliakalnis.

## Istorija
Pokario metais apylinkėse veikė Kęstučio apygardos, Vaidoto partizanų rinktinės Lietuvos partizanai.

## Gyventojai

## Šaltiniai
Eikščiai

**Eikščiai** – kaimas Kauno rajono savivaldybėje, 2 km į pietus nuo Čekiškės, 34 km nuo Kauno, 2,4 km nuo Dubysos upės, šalia jos intako Lazduonos. Išsišakoja keliai į Čekiškę, Seredžių, Vilkiją.

## Gyventojai

## Šaltiniai
Real Madrid CF

**Madrido „Real“** – Ispanijos futbolo klubas iš Madrido, viena stipriausių futbolo komandų Ispanijoje ir Europoje. Klubas išlaiko ir savo krepšinio komandą Real Madrid Baloncesto.

## Istorija

Klubo ištakos siekia 1897 m. Madride įkurtą *Football Club Sky*. Oficialiai įkurtas 1902 m., o 1909 m. tapo Ispanijos karališkosios futbolo federacijos nariu.

1947 m. atidarytas naujas stadionas, pavadintas klubo prezidento Santiago Bernabéu, statybų iniciatoriaus, vardu.

## Brangiausiai pirkti žaidėjai

 iš Tottenham Hotspur už €100.8M , 2013 metais
 iš Manchester United už €94M, 2009 metais
 iš AS Monaco už €80M, 2022 metais
 iš AS Monaco už €79.5M, 2014 metais
 iš Juventus už €75M, 2001 metais
 iš AC Milan už €68.5M, 2009 metais
 iš FC Barcelona už €53M, 2000 metais
 iš Internazionale už €46M, 2002 metais
 iš Tottenham Hotspur už €41.6M, 2012 metais
 iš Olympique Lyonnais už €41M, 2009 metais

## Pasiekimai

* Tarpžemyninės taurės laimėtojas (1960, 1998, 2002 m.)
* Lotynų taurės laimėtojas (1955, 1957 m.)

## Sezonai

|}

## Apranga
; Sportinės aprangos pokyčiai.
* Namuose žaidžia balta apranga.

## Sudėtis

### Pagrindinė komanda
Atnaujinta: **

## Treneriai

*  Arthur Johnson (1910–1920)
*  Juan de Cárcer (1920–1926)
*  Santiago Bernabéu (1926–1927)
*  José Berraondo (1927–1929)
*  José Quirante (1929–1930)
*  Lippo Hertzka (1930–1932)
*  Robert Firth (1932–1934)
*  Francisco Bru (1934–1941)
*  Juan Armet (1941–1943)
*  Ramón Encinas (1943–1945)
*  Jacinto Quincoces (1945–1946, 1947–1948)
*  Baltasar Albéniz (1946–1947, 1950–1951)
*  Michael Keeping (1948–1950)
*  Héctor Scarone (1951–1952)
*  Juan Antonio Ipiña (1952–1953)
*  Enrique Fernández (1953–1954)
*  José Villalonga (1954–1957)
*  Luis Carniglia (1957–1959)
*  Miguel Muñoz (1959, 1960–1974)
*  Manuel Fleitas (1959–1960)
*  Luis Molowny (1974, 1977–1979, 1982, 1985–1986)
*  Miljan Miljanić (1974–1977)
*  Vujadin Boškov (1979–1982)
*  Alfredo Di Stéfano (1982–1984, 1990–1991)
*  Amancio Amaro (1984–1985)
*  Leo Beenhakker (1986–1989, 1992)
*  John Toshack (1989–1990, 1999)
*  Radomir Antić (1991–1992)
*  Benito Floro (1992–1994)
*  Vicente del Bosque (1994, 1996, 1999–2003)
*  Jorge Valdano (1994–1996)
*  Arsenio Iglesias (1996)
*  Fabio Capello (1996–1997, 2006–2007)
*  Jupp Heynckes (1997–1998)
*  José Antonio Camacho (1998, 2004)
*  Guus Hiddink (1998–1999)
*  Carlos Queiroz (2003–2004)
*  Mariano García Remón (2004)
*  Vanderlei Luxemburgo (2004–2005)
*  Juan Ramón López Caro (2005–2006)
*  Bernd Schuster (2007–2008)
*  Juande Ramos (2008–2009)
*  Manuel Pellegrini (2009–2010)
*  José Mourinho (2010–2013)
*  Carlo Ancelotti (2013–2015, 2021–2025)
*  Rafael Benítez (2015–2016)
*  Zinedine Zidane (2016–2018, 2019–2021)
*  Julen Lopetegui (2018)
*  Santiago Solari (2018–2019)
*  Xabi Alonso (2025–2026)

## Išnašos

## Nuorodos

* Oficiali klubo svetainė
* facebook paskyra
* Globalsportsarchive
Pagiriai (Čekiškė)

**Pagiriai** – kaimas Kauno rajono savivaldybėje, 6 km į pietus nuo Liučiūnų. Pro kaimą teka dešinysis Nevėžio intakas Striūna bei jos intakas Voveris. Praeina vieškelis , atsišakoja keliai į Miškalaukį, Bernoriškius. Yra kapinės.

## Istorija

Iki 2004 m. veikė pradinė mokykla.

## Gyventojai

;Žymūs žmonės
* Pagiriuose 1924 m. kovo 1 d. gimė tautosakininkas paremiologas, folkloristikos istorikas, habilituotas humanitarinių mokslų daktaras Kazys Grigas.

## Šaltiniai
Miškalaukis

**Miškalaukis** – kaimas Kauno rajono savivaldybėje, 2 km į rytus nuo Pagirių.

## Gyventojai

## Šaltiniai
Strėvininkai

**Strėvininkais** vadinamos šios gyvenvietės:

* Strėvininkai – Elektrėnų savivaldybėje;
* Strėvininkai – Trakų rajone;
* Mediniai Strėvininkai – Kaišiadorių rajone;
* Mūro Strėvininkai – Kaišiadorių rajone.